এবারের বইমেলায় আমার একটি মৌলিক গবেষণাগ্রন্থ ও তিনটি গৃহীত সাক্ষাৎকারভিত্তিক বই বেরুবার কথা। তবে জানি না আদৌ শেষমেশ বইগুলো বেরুবে কিনা। প্রকৃতি থেকে বেরুচ্ছে চর্যাপদের সার্বজনীনতা: ড.মুহম্মদ শহীদুল্লাহ ও অক্টাভিও পাজের চোখে। এই গবেষণাগ্রন্থে চর্যাপদের সমকালীন প্রাসঙ্গিকতাকে খোঁজার চেষ্টা করা হয়েছে পৃথিবীর দুই প্রান্তের দুই শ্রেষ্ঠ মনীষার রচনার মাধ্যমে। আর সাক্ষাৎকার ভিত্তিক বইগুলোর মধ্যে দুটি ছাপবে জার্নিম্যান। সেগুলো হচ্ছে, কবি শঙ্খ ঘোষের সঙ্গে দুটি সাক্ষাৎকার নিয়ে নির্মিত ভরদুপুরে শঙ্খ ঘোষের সাথে ও বিভিন্ন সময় নেওয়া নির্মলেন্দু গুণের একাধিক সাক্ষাৎকারের সমষ্টি গুণের আলাপ। চিত্রকর-লেখক মুর্তজা বশীরের একাধিক দীর্ঘ সাক্ষাৎকার নিয়ে আরেকটি বই ছাপছে পাঞ্জেরি পাবলিকেশন্স, সেটির নাম এখনও ঠিক হয়নি।